SOS-opleiding | Skoleondersteuningsentrum
5 Augustus om 17:30 tot 19:00 - Grendelonderwysers se grendelgids saam met Emma Pass
Emma Pass is ’n graad 6 onderwyser in Clark County, Nevada. Sy vorm deel van die “Ed Tech” program wat Google gelanseer het om tegnologie te integreer in die klaskamer. Emma is ’n passievolle blogger (sien https://www.edtechemma.com/) en het ’n gids saamgestel wat die nuwe rolle wat verwag word van onderwyser tydens grendeltyd verklaar op ’n praktiese wyse. Emma is ook ’n gesertifiseerde Google opvoeder, afrigter en innoveerder. Emma se boek kan hier afgelaai word: https://www.edtechemma.com/the-hybrid-teacher-book
Emma het ingestem om ’n vraag-en-antwoord-sessie rondom die boek te hou op die 5 Augustus om 17:30. Lees gerus die boek en stuur jou vrae na Johan by [email protected] voor of op 3 Augustus. Die gids wat Emma saamgestel het, sal onderwysers bemagtig om as grendelonderwysers op te tree om te verseker grendelleer vind plaas.
Teikengroep: Onderwysers (Graad R-12)
Aanbieder: Johan Koekemoer (VAW)
10 Augustus om 15:00 - 16:30 - Planne uit die klas vir die klas
Kom luister na idees uit Juffrouens se klas vir Kovid-19 praktyke. Kom gesels ook saam en gee jou idees.
Aangebied deur die Afrikaanse Grondslagfase Vereniging (AGV)
13 Augustus om 15:00 tot 17:15 - Vroue, die wêreld se wonderwesens - ontgin jou spesiale superkrag!
Hierdie Augustusmaand vier ons die wonder wat elke vrou, maar veral onderwyseresse, is. Kom ontdek jou spesiale superkrag en woon 'n opwindende en inspirerende webinaar. Sprekers sluit in Nicolette Steel, Lindie Strydom, Madeleen van den Berg en Aletté Winckler
Teikengroep: Dames, spesifiek onderwyseresse en ander dames wat by skole betrokke is
18 Augustus om 15:00 tot 16:30 - Wanneer algebra met meetkunde trou.
Wiskunde-onderwerpe soos Algebra en Meetkunde is nie silo’s nie. Alles in Algebra kan meetkundig voorgestel word en ook andersom. Onderwysers kan dit as ’n pedagogiese hulpmiddel gebruik om alle leerders te bereik.
Teikengroep: Wiskunde-onderwysers vir Graad 8 - 12
20 Augustus om 15:00 tot 1700 - Leierskap - die toekoms is in ons hande
Teikengroep: Alle leieronderwysers
Aangebied deur die Leierskapsvereniging (LV)
27 Augustus om 15:00 tot 1700 - Skep jou eie virtuele klaskamer
Kom verbreed jou horisonne en ontdek saam met ons die wonderlike wêreld van die virtuele klaskamer! Ons gaan tydens dié GRATIS WEBINAAR onder meer leer om Bitmoji, Canva en Phet-simulasies te gebruik. Moet dit nie misloop nie!
Teikengroep: Damesonderwysers (almal welkom)
Aangebied deur die Skoleondersteuningsentrum
21 Oktober om 15:00 - 16:30 - Kurrikuluminkrimping en 2021
Kom gesels saam oor die kurrikulum-inkrimping. Vertel wat jou skool doen om soveel as moontlik werk te voltooi.
Teikengroep: Grondslagfase-onderwysers (Gr 1 - 3)
Skryf in as lid van 'n vakvereniging
Raak deel van 'n groeiende gemeenskap van professionele Afrikaanse onderwysers en kry GROOT AFSLAG op seminare, kongresse en werkswinkels.